HR
3.7.2023.
Službeni list Europske unije
C 235/41
Tužba podnesena 13. ožujka 2023. – Állatorvostudományi Egyetem/Vijeće i Komisija (Predmet T-133/23) (2023/C 235/55) Jezik postupka: engleski Stranke Tužitelj: Állatorvostudományi Egyetem (Budimpešta, Mađarska) (zastupnici: V. Łuszcz i K. Bendzsel-Varga, odvjetnici) Tuženici: Vijeće Europske unije i Europska komisija
Tužbeni zahtjev Tužitelj od Općeg suda zahtijeva da: — djelomično poništi članak 2. stavak 2.
Provedbene odluke Vijeća (EU) 2022/2506 od 15. prosinca 2022.
(1) u mjeri u kojoj se njime propisuje „ili sa subjektima koje takve zaklade od javnog interesa imaju u potpunom ili djelomičnom vlasništvu” te u mjeri u kojoj se ta odredba tiče tužitelja; — poništi Zajedničku izjavu od 26. siječnja 2023.
povjerenikâ Hahna i Gabriela o primjeni Provedbene odluke Vijeća od 15. prosinca 2022.
u odnosu na zaklade od javnog interesa u mjeri u kojoj se to tiče tužitelja; — poništi Komisijina priopćenja od 20. siječnja, 21. veljače i 3. ožujka 2023., objavljena na portalima ERASMUS+ i Horizon Europe pod naslovom „Odricanje od odgovornosti” odnosno „Učestala pitanja”, kako su navedeni u Zajedničkoj izjavi, u mjeri u kojoj se to tiče tužitelja; — poništi Komisijin akt sadržan u poruci elektroničke pošte Europske izvršne agencije za zdravlje i digitalno gospodarstvo (HADEA) od 25. siječnja 2023., koja je poslana koordinacijskom konzorciju Projekta digitalna Europa u području informacijske tehnologije i znanosti o hrani (TRACE4EU), u mjeri u kojoj se to tiče tužitelja; — naloži Vijeću, Komisiji i mogućim intervenijentima koji bi se protivili ovoj tužbi snošenje troškova.
Tužbeni razlozi i glavni argumenti U prilog osnovanosti tužbe tužitelj ističe četiri tužbena razloga. 1.
Prvim tužbenim razlogom navodi se povreda Uredbe o uvjetovanosti u pogledu vladavine prava (2), dužnosti dostatnog obrazloženja, načela proporcionalnosti, članka 16.
Povelje EU-a o temeljnim pravima te Uredbe (EU, Euratom) 2018/1046 Europskog parlamenta i Vijeća od 18. srpnja 2018.
(3). — Tužitelj tvrdi da su Komisija i Vijeće (i.) propustili utvrditi relevantnost povrede dobrog financijskog upravljanja proračunom Unije odnosno zaštite njezinih financijskih interesa kao i stvarnu povezanost između povrede i ozbiljne opasnosti od utjecaja na dobro financijsko upravljanje proračunom Unije odnosno zaštite njezinih financijskih interesa; (ii.) propustili utvrditi proporcionalnost mjere u skladu s člankom 5. stavkom 3.
Uredbe o uvjetovanosti u pogledu vladavine prava.
Tužitelj također smatra da su Komisija i Vijeće počinili pogreške u ocjenjivanju, povrijedili Uredbu o uvjetovanosti u pogledu vladavine prava te prekršili obvezu navođenja dostatnih razloga u tom pogledu.
Tužitelj ističe i prigovor nezakonitosti Uredbe o uvjetovanosti u pogledu vladavine prava u slučaju da se njome isključuju pojedinačna izuzeća od primjene pobijane odluke. 2.
Drugim tužbenim razlogom navodi se povreda načela presumpcije nevinosti i povreda načelâ jednakog postupanja i nediskriminacije. 3.
Trećim tužbenim razlogom navodi se povreda prava na poslovanje u nenarušenim tržišnim uvjetima (članak 16.
Povelje EU-a o temeljnim pravima u vezi s člancima 101.-108.
UFEU-a). 4.
Četvrtim tužbenim razlogom navodi se povreda načelâ pravne sigurnosti i legitimnih očekivanja kao i povreda bitnih postupovnih zahtjeva.